Foto: Carlos Barria/Reuters AQSh prezidenti Donald Tramp senator Richard Derbinning bayonotini rad etib chiqdi. Unga ko‘ra, Qo‘shma Shtatlar yetakchisi Haiti, Salvador va Afrika mamlakatlarini «qo‘lansa davlatlar» deb atagan. Bu haqda Tramp tvitterdagi sahifasida yozdi. «Senator Diki Derbin DACA (migrantlarning farzandlari uchun muddati kechiktirilgan deportatsiya dasturi) bo‘yicha yig‘ilishda aytilgan narsani butunlay noto‘g‘ri talqin qildi. Bitimni ishonch bo‘lmasa, imzolab bo‘lmaydi!» - deya ta’kidlab o‘tdi Tramp. Avvalroq, Derbin Tramp qator davlatlarga nisbatan haqoratomuz so‘zlar ishlatib, «nafratga to‘la» va «irqchilik» tilini qo‘llaganini tasdiqlagan edi. Eslatib o‘tamiz, 12 yanvar kuni AQSh prezidenti Donald Tramp qonun chiqaruvchilar bilan uchrashuv davomida ba’zi mamlakatlardan Qo‘shma Shtatlarga kelayotgan migrantlarni «qo‘lansa joydan» chiqib kelganlar, deb atagani xabar qilingandi.